গতকাল গিয়ে দেখা যায়, বিভিন্ন এলাকা থেকে আসা মানুষজন মসজিদটি দেখছে। দুপুরে সেখানে চাঁদপুরের ভারপ্রাপ্ত জেলা প্রশাসক শওকত ওসমান জেলা প্রশাসনের শীর্ষ কর্মকর্তাদের নিয়ে উপস্থিত হন। তিনি মসজিদটি ঘুরে দেখে কালের কণ্ঠকে জানান, প্রাচীন এই মসজিদ সংরক্ষণ ও রক্ষণাবেক্ষণের দায়িত্ব সরকার নিয়েছে। এর চারপাশে নিরাপত্তা দেয়াল, পর্যাপ্ত আলোর ব্যবস্থা নেওয়া হয়েছে। সরকারের প্রত্নতত্ত্ব বিভাগের কাছে এর পরিচিতি নিশ্চিত হতে প্রয়োজনীয় সহায়তা চাওয়া হয়েছে। এ সময় তাঁর সঙ্গে ছিলেন অতিরিক্ত জেলা প্রশাসক (রাজস্ব) মোহাম্মদ জামাল হোসেন, সদর উপজেলা নির্বাহী কর্মকর্তা কানিজ ফাতেমা, জেলা প্রশাসক কার্যালয়ের নেজারত ডেপুটি কালেক্টরেট মোহাম্মদ সাইফুর রহমান, চাঁদপুর প্রেস ক্লাব সভাপতি ইকবাল হোসেন পাটোয়ারী, সংশ্লিষ্ট ইউনিয়ন পরিষদ চেয়ারম্যান আল মামুন প্রমুখ।